૨૦૧૭ની વિધાનસભાની ચૂંટણીમાં પણ કોંગ્રેસને આવા આધારે જ ચૂંટણીમાં ઝંપલાવવું પડશે ત્યારે અે વાત સ્પષ્ટ છે કે કોંગ્રેસ માટે હાલ તો કોઈ ઊજળા સંજોગો જોવા મળતા નથી. જ્યારે બીજી તરફ ભાજપ, સપા અને બસપા પાસે ચોક્કસ મતબેન્ક હોવાનું માનવામાં આવી રહ્યું છે, જ્યારે ૧૩૧ વર્ષ જૂની પાર્ટી ગણાતી કોંગ્રેસને હાલ તેના ઈતિહાસના સૌથી ગંંભીર ગણાતા સંકટમાંથી પસાર થવાનો વારો આવી ગયો છે. આવી સ્થિતિમાં પક્ષનું મનોબળ તૂટી ગયું છે અને તેના કારણે જ હવે કદાચ કોંગ્રેસે કરેંગે યા મરેંગેની ની‌િત અપનાવી યુપીના મામલે ઊંચો રાજકીય દાવ ખેલ્યો છે.